OpenLLM-France/wikimedia huggingface dataset:
# (1929) Kollaa

(1929) Kollaa és un asteroide que forma part del cinturó d'asteroides i va ser descobert per Yrjö Väisälä des de l'observatori d'Iso-Heikkilä, Finlàndia, el 20 de gener de 1939.

## Designació i nom

Kollaa va rebre al principi la designació de 1939 BS. Més endavant es va nomenar pel Kollaa, un riu de la Carèlia.

## Característiques orbitals

Kollaa està situat a una distància mitjana del Sol de 2,363 ua, i pot allunyar-se fins a 2,54 ua. La seva excentricitat és 0,075 i la inclinació orbital 7,78°. Triga 1.326 dies a completar una òrbita al voltant del Sol.

## Vegeu també

* Cos menor del sistema solar

## Referències

* 1 2 3 4 5 6 7 8 9 «JPL Small-Body Database». [Consulta: 25 gener 2024].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1929.
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(1929) Kollaa» (en anglés). Minor Planet Center. [Consulta: 22 juny 2015].
# Territori de Hawaii

El Territori de Hawaii va ser un territori organitzat incorporat als Estats Units que va existir del 12 d'agost de 1898 al 21 d'agost de 1959, quan la major part del seu territori, excloent l'illa Palmyra i el Illes Stewart, va ser admesa a la Unió com el cinquantè estat estatunidenc, l'Estat de Hawaii. La Llei d'Admissió de Hawaii va especificar que el nou estat no inclouria l'illa Palmyra, les Illes Midway, l'escull Kingman i l'atol Johnston, però no va dir res sobre les Illes Stewart.
El Congrés dels Estats Units va aprovar la Resolució de Newlands, que annexionava la República de Hawaii als Estats Units. La història territorial de Hawaii inclou el període entre el 1941 i el 1944 (durant la Segona Guerra Mundial), quan les illes van ser posades sota llei marcial. El govern civil va ser dissolt i es va nomenar un governador militar.
# Sea Breeze

Sea Breeze és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 1.312 habitants.

## Demografia

Segons el cens del 2000, Sea Breeze tenia 1.312 habitants, 546 habitatges i 407 famílies. La densitat de població era de 310,8 habitants per km².
Dels 546 habitatges en un 23,6% hi vivien nens de menys de 18 anys, en un 65% hi vivien parelles casades, en un 6,8% dones solteres, i en un 25,3% no eren unitats familiars. En el 19,2% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,74.
Per edats la població es repartia de la següent manera: un 18,4% tenia menys de 18 anys, un 5,5% entre 18 i 24, un 25,1% entre 25 i 44, un 34,5% de 45 a 60 i un 16,6% 65 anys o més.
L'edat mediana era de 46 anys. Per cada 100 dones de 18 o més anys hi havia 93,7 homes.
La renda mediana per habitatge era de 41.836 $ i la renda mediana per família de 46.023 $. Els homes tenien una renda mediana de 32.120 $ mentre que les dones 26.029 $. La renda per capita de la població era de 21.608 $. Entorn del 13,2% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sea Breeze». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sea Breeze». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Qarabağ Futbol Klubu

Futbol Klubu Qarabağ Ağdam (o FK Karabakh Agdam, en àzeri: Qarabağ Ağdam) és un club azerbaidjanès de futbol de la ciutat d'Agdam, que actualment juga a la capital Bakú. Göy-ağlar (Blue and Whites)

## Història

El FK Karabakh va ser fundat el 1950. Des de l'any 1993 juga a la capital Bakú, perquè la ciutat d'Agdam va ser ocupada per les tropes d'Armènia durant la guerra de Nagorno-Karabakh. És patrocinat per la companyia de menjars "Azersun Holding" Ltd des del 2003.

## Palmarès

* Lliga azerbaidjana de futbol: 11
** 1994, 2013/2014, 2014/2015, 2015/2016, 2016/2017, 2017/2018, 2018/2019, 2019/20, 2021/22, 2022/23, 2023/24
* Copa azerbaidjana de futbol : 8
** 1993, 2005/2006, 2008/2009, 2014/2015, 2015/2016, 2017/2018, 2021/2022, 2023/2024
* Campionat de l'RSS de l'Azerbaidjan: 2
** 1988, 1990
* Copa de l'RSS de l'Azerbaidjan: 1
** 1990

## Futbolistes destacats

* Elman Sultanov
* Bojan Ilic

## Referències

* ↑ Atayev, Oktay. «Who are Qarabağ FK?». uefa.com. UEFA. [Consulta: 7 maig 2014].
* ↑ «“Qarabağ” azarkeşləri 6 evdən hansını seçdi?» (en àzeri). Futbol+. [Consulta: 25 agost 2022].
* ↑ Atayev, Oktay. «Qarabağ end 21-year wait for Azerbaijani title». uefa.com. UEFA, 07-05-2014. [Consulta: 7 maig 2014].

## Enllaços externs

* Qarabağ Futbol Klubu - Lloc web oficial
# Antonio Medianero

Antonio Medianero Roldán, (Barcelona, 12 de junio de 1970) és un jugador de bàsquet català. Amb 1.91 d'alçada, el seu lloc natural a la pista era el d'aler.

## Carrera esportiva

Medianero es va formar al planter del CB l'Hospitalet, passant a formar part de les categories inferiors del Joventut de Badalona des de ben aviat. El 1989, un any abans de formar part del primer equip de la Penya, va guanyar el Campionat d'Espanya Júnior. La temporada 1989-90 va passar a formar part del primer equip del RAM Joventut, amb qui va proclamar-se campió de la Copa Korac. La temporada següent va fitxar pel TDK Manresa, juntament amb Daniel Pérez, i les dues següents les va jugar a l'Unicaja de Màlaga. En el mes d'octubre de 1993 va fitxar pel Dyc Lugo, equip amb el que va jugar fins al 1995, quan va passar a formar part del Baloncesto Salamanca. La temporada següent va jugar a LEB, amb l'equip balear del Gráficas García Inca. La temporada 1997-98, la seva darrera temporada en actiu, la va disputar a Segona Divisió amb el B.C. Aracena Hospitalet.

## Referències

* ↑ «Rodri se incorpora al TDK» (en castellà). Mundo Deportivo, 16-08-1990 [Consulta: 13 octubre 2018].
* ↑ Antonio Medianero jugador a l'ACB
# Antri Christoforou

Antri Christoforou (Strovolos, 2 d'abril de 1992) és una ciclista xipriota, actualment a l'equip Human Powered Health. Va participar en els Jocs Olímpics de Rio i als Jocs Olímpics de Tòquio. En el seu palmarès destaquen deu Campionats de Xipre en ruta, vuit en contrarellotge i una medalla d'or en contrarellotge als Jocs dels Petits Estats d'Europa de 2017. El 2018 guanyà la medalla de bronze en la contrarellotge disputada als Jocs del Mediterrani de Tarragona.

## Palmarès

* 2010
** Campiona de Xipre en ruta
* 2013
** Campiona de Xipre en ruta
** Campiona de Xipre en contrarellotge
* 2016
** Campiona de Xipre en ruta
** Campiona de Xipre en contrarellotge
** 1a a la Arava-Arad
* 2017
** Campiona de Xipre en ruta
** Medalla d'or als Jocs dels Petits Estats d'Europa
* 2018
** Campiona de Xipre en ruta
** Campiona de Xipre en contrarellotge
** 1a a la VR Women ITT
* 2019
** Campiona de Xipre en ruta
** Campiona de Xipre en contrarellotge
** 1a a la Scorpions' Pass TT
* 2020
** Campiona de Xipre en ruta
** Campiona de Xipre en contrarellotge
* 2021
** Campiona de Xipre en ruta
** Campiona de Xipre en contrarellotge
* 2022
** Campiona de Xipre en ruta
** Campiona de Xipre en contrarellotge
** 1a a La Classique Morbihan
* 2023
** Campiona de Xipre en ruta
** Campiona de Xipre en contrarellotge
** 1a a la Aphrodite Cycling Race (contrarellotge)
** 1a a la Aphrodite Cycling Race-Women for future
** 1a al GP Mayor Žiar nad Hronom
* 2024
** Campiona de Xipre en ruta
** Campiona de Xipre en contrarellotge
** 1a al Grand Prix Suf City El Salvador

### Resultats a les Grans Voltes
#### Giro d'Itàlia

* 2017: 53a
* 2019: 88a

#### Tour de França

* 2022: 70a
* 2023: 119a

#### Volta a Espanya

* 2024: 94a

## Referències

* ↑ «Antri Christoforou signs for Human Powered Health • ProCyclingUK.com», 23-06-2022. [Consulta: 1r juliol 2022].
* ↑ «Olympedia – Antri Christoforou». [Consulta: 10 novembre 2023].
* 1 2 Archives, Cycling. «National Championship, Road, ITT, Elite, Cyprus (F)» (en anglès). [Consulta: 10 novembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Andria CHRISTOFOROU» (en italià). [Consulta: 10 novembre 2023].
* ↑ «L’esport pren els carrers a la recta final dels Jocs Mediterranis». [Consulta: 10 novembre 2023].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Antoni Jiménez Sistachs

Antoni Jiménez Sistachs (la Garriga, 12 d'octubre de 1970), esportivament conegut com a Toni Jiménez, és un porter de futbol català, ja retirat. La major part de la seva carrera jugà al RCD Espanyol i a l'Atlètic de Madrid. Des de l'estiu de 2014, és l'entrenador de porters del Tottenham Hotspur FC.

## Trajectòria

Sorgit del planter de l'Olímpic de la Garriga, aterrà a l'Esport Club Granollers amb 12 anys, quan el club de la seva vila es quedà sense futbol base.
Va jugar tres cops amb la selecció espanyola sense encaixar cap gol. El seu debut va ser el 18 de novembre del 1998 a Salern (Itàlia) davant Itàlia com a suplent.
Amb la selecció catalana va debutar l'any 1997 en un partit amb Bulgària, arribant a formar part de la selecció nacional en vuit ocasions.
El juny de 2011 va entrar a formar part de l'equip tècnic de Mauricio Pochettino, sent entrenador de porters al RCD Espanyol, Southampton FC i des del 2014, al Tottenham Hotspur FC.

## Referències

* 1 2 «Toni Jiménez - Team». Tottenham Hotspur FC. [Consulta: 17 gener 2015].
* ↑ «Toni Jiménez: "Es un lujazo volver a casa de la mano de Pochettino" - MARCA.com» (en castellà). Marca. [Consulta: 11 maig 2024].

## Enllaços externs

* Entrevista a El periódico de Aragón Arxivat 2007-12-25 a Wayback Machine. (castellà)
* Entrevista a Ràdio Granollers Arxivat 2015-01-10 a Wayback Machine.
# Antoni Ximenes i Brufal

Antoni Ximenes i Brufal fou un violinista i compositor (Alacant 1751-1826). Membre d'una família d'instrumentistes lligada a la col·legiata de Sant Nicolau d'Alacant, va començar estudiant violí amb el seu pare, a qui va succeir a la seva mort el 1769, com a primer violinista de la capella de música de la col·legiata. Entre 1775 i 1776 va fer gires amb una companyia d'òpera, i el 1777 va estar en la companyia dels teatres de la cort reial de Madrid. Després va tornar al seu càrrec d'Alacant, que va ocupar fins al seu traspàs.
Va compondre diferents obres de cambra d'estil clàssic, entre les quals hi ha tres trios per a guitarra, violí i baix i tres sonates per a violí i baix continu.

## Referències

* Aviñoa, Xosé.. Història de la música catalana, valenciana i balear. Diccionari I-Z Barcelona: Edicions 62, 1999.
# Antoni Xaus Compte

Antoni Xaus Compte (Barcelona, 1932-2013) fou un pintor abstracte. Es formà a Barcelona a l'Escola de la Llotja i a París. Durant molts anys desenvolupà la seva activitat creativa en el seu taller de Sant Pere de Ribes i les seves obres s'han considerat peces brillants i de les més transgressores de la pintura catalana dels darrers anys del segle xx. Ha exposat arreu del món: a Espanya, Xile, Estats Units…i les seves obres es troben a diferents museus: al MACBA, al Museu Reina Sofía, a la Biblioteca Museu Víctor Balaguer entre d'altres. Una de les seves obres més importants és la performance que va realitzar a l'Hotel Estela de Sitges, tancant-se en una habitació per pintar-la sencera.

## Referències

* ↑ «Biografia Antoni Xaus». Arxivat de l'original el 6 de desembre 2013. [Consulta: 3 desembre 2013].
* ↑ «Performance Antoni Xaus». [Consulta: 3 desembre 2013].

## Bibliografia

* Xaus, Antoni. Xaus. Sant Pere de Ribes: Punt 92, 1992. ISBN 8487729037.
# Antífanes

Antífanes és el nom dels següents personatges:
* Antífanes d'Argos, escultor grec
* Antífanes de Berga, escriptor grec
* Antífanes de Cios, poeta còmic atenenc, màxim representant de la comèdia mitjana
* Antífanes d'Atenes, poeta còmic atenenc
* Antífanes Caristi, poeta tràgic grec
* Antífanes (poeta epigramàtic), poeta epigramàtic grec
* Antífanes de Delos, metge grec
* 8319 Antiphanes
# Antícrates

Antícrates（ en llatí Anticrates, en grec antic Ἀντικράτης) fou un espartà que segons Dioscòrides Pedaci va matar Epaminondes a la batalla de Mantinea.
Els seus descendents van ser anomenats Μαχαιρίωνες ("Machairones"), perquè, segons Plutarc, havia mort Epaminondes amb una μαχαίρα, una espasa o un ganivet gran. Pausànies esmenta com a autor de la mort a un soldat de nom Makhaerion, i encara d'altres atribueixen aquesta mort a Gril·le el fill de Xenofont.

## Referències

* ↑ Anticrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 185
# Antídosis

Antídosis (en grec antic ἀντίδοσις), literalment 'canvi', 'bescanvi', 'canvi de propietats o de béns', era un acord peculiar dels tribunals àtics a l'antiga Grècia.
No hi havia encara un sistema tributari establert, quan l'estat exigia als ciutadans més rics el pagament d'uns determinats serveis com ara la construcció d'un vaixell de guerra o un festival amb un cor còmic o tràgic, en un procediment que s'anomenava λειτουργία (litúrgia).
Un ciutadà que fos prou ric no es podia negar a pagar, però si l'import era superior als seus mitjans podia nomenar un altre ciutadà que considerés que tenia uns ingressos més elevats que pagués la litúrgia al seu lloc. Havia de pagar el ciutadà designat, però si no podia, demanava a l'altre ciutadà que pagués per ell. Uns tribunals especials que es reunien una vegada a l'any, obrien un procediment d'intercanvi de béns, i si el primer ciutadà s'hi negava es considerava que era més ric i llavors havia de pagar la litúrgia. En cas que s'acceptés l'intercanvi, cada part tenia la clau de la casa i de les possessions de l'altre i en tres dies havia de donar un inventari correcte (ἀπόφασις "apófasis"）de les seves propietats, però en cas d'acord entre les dues parts, el termini s'allargava. Tots els béns mobles i immobles es transferien per permuta, a excepció de les mines, que ja tenien uns impostos propis que les gravaven. S'incloïen totes les reclamacions i els deutes que tenia cadascun d'ells. En tot cas, el tribunal decidia en un judici públic qui havia de pagar realment la litúrgia.

## Referències

* ↑ Smith, William (ed.). «Antidosis». A Dictionary of Greek and Roman Antiquities (1890). [Consulta: 8-XII-2020].
# Argyrops spinifer

Argyrops spinifer és un peix teleosti de la família dels espàrids i de l'ordre dels perciformes.

## Morfologia

Pot arribar als 70 cm de llargària total.

## Distribució geogràfica

Es troba des de les costes del Mar Roig i de l'Àfrica oriental fins a Indonèsia, Malàisia i el nord d'Austràlia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Argyropelecus olfersii

Argyropelecus olfersii és una espècie de peix que pertany a la família dels esternoptíquids.

## Descripció

* Fa 9 cm de llargària màxima.

## Alimentació

Menja crustacis i peixets.

## Depredadors

És depredat per la tonyina d'ulls grossos (Thunnus obesus).

## Hàbitat

És un peix marí, oceanòdrom i batipelàgic que viu entre 100 i 800 m de fondària.

## Distribució geogràfica

Es troba a l'Atlàntic oriental (des del sud d'Islàndia fins a les illes Canàries i el cap de Bona Esperança -Sud-àfrica-) i el Pacífic sud (entre 30°S i 50°S).

## Costums

És mesopelàgic: els adults i els joves es troben entre 200 i 800 m de fondària durant el dia i entre 100 i 600 a la nit. Les larves premetamòrfiques entre 100 i 300.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Reiner, F., 1996. Catálogo dos peixes do Arquipélago de Cabo Verde. Publicações avulsas do IPIMAR Núm. 2. 339 p.
* ↑ Muus, B.J. i J.G. Nielsen, 1999. Sea fish. Scandinavian Fishing Year Book, Hedehusene, Dinamarca. 340 p.
* ↑ FishBase (anglès)
* ↑ Fuentes, H., E. Antonietti i A. Alano, 1988. Espectro alimentario del patudo (Thunnus obesus) en la primavera austral de 1986 en el Pacifico sur oriental. A: H. Salzwedel i A. Landa (eds.). Recursos y Dinámica del Ecosistema de Afloramiento Peruano. Bol. Inst. Mar. del Perú, Volumen Extraordinario.
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* ↑ Badcock, J., 1984. Sternoptychidae. p. 302-317. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. Vol. 1. UNESCO, París.

## Enllaços externs

* AQUATAB
# Arctita

L'arctita és un mineral de la classe dels fosfats que pertany i dona nom al grup de l'arctita. Va ser anomenada així l'any 1981 per Alexander Petrovich Khomyyakov, A. V. Bykova i T. A. Kurova per la seva localitat tipus, la regió àrtica de Rússia.

## Característiques

L'arctita és un fosfat de fórmula química Na₂Ca₄(PO₄)₃F. Cristal·litza en el trigonal formant cristalls de fins a 3 centímetres. La seva duresa a l'escala de Mohs és 5.
Segons la classificació de Nickel-Strunz pertany a «08.BN - Fosfats, etc. amb anions addicionals, sense H₂O, només amb cations de mida gran, (OH, etc.):RO₄ = 0,33:1» juntament amb els següents minerals: aradita, magganasita, fluorpiromorfita, fluorsigaiïta, fluoralforsita, alforsita, belovita-(Ce), clorapatita, mimetita-M, johnbaumita-M, fluorapatita, hedifana, hidroxilapatita, johnbaumita, mimetita, morelandita, piromorfita, fluorstrofita, svabita, turneaureïta, vanadinita, belovita-(La), deloneïta, fluorcafita, kuannersuïta-(Ce), hidroxilapatita-M, fosfohedifana, hidroxilpiromorfita, estronadelfita, fluorfosfohedifana, carlgieseckeïta-(Nd), vanackerita, miyahisaïta, pieczkaïta, hidroxilhedifana, pliniusita, parafiniukita, krügerita i goryainovita.

## Formació i jaciments

Es troba en massisos alcalins com a mineral pneumatolític en filons de pegmatites. Sol trobar-se associada a altres minerals com: natrosilita, vuonnemita, lomonosovita, zirsinalita, natisita, rasvumita, vil·liaumita, aegirina, thenardita, umbita, paraumbita, kostylevita o wadeïta. Va ser descoberta l'any 1981 a la vall del riu Vuonnemiok, a Khibiny (Península de Kola, Rússia), l'únic indret on se n'ha trobat.

## Referències

* ↑ «Arctite» (en anglès). Mindat. [Consulta: 21 desembre 2015].
* ↑ «Arctite» (en anglès). Handbook of Mineralogy. [Consulta: 21 desembre 2015].
* ↑ «Strunz-mindat (2024) Classification - With only large cations, (OH, etc.):RO4 = 0.33:1». Mindat. [Consulta: 25 juny 2024].
# Ares Lahoz Rubio

Ares Lahoz Rubio (Mollerussa, 2000) és una pilot d'automobilisme catalana. L'any 2020 va guanyar el Campionat d'Espanya d'autocròs de la Divisió III, després d'aconseguir la victòria en l'última cita del certamen disputada al Circuit de Lleida amb la participació de 61 pilots, convertit-se en la primera dona a conquerir un títol absolut d'àmbit estatal en tota la història de la modalitat d'autocròs. Lahoz va aconseguir aquesta fita en un vehicle monoplaça amb un motor de moto de 1.300 centímetres cúbics i 450 quilos, en una modalitat que es corre en terra amb buguis 4x4 i dues rodes motrius. És filla del fabricant de cotxes de competició i set vegades campió d'Espanya d'autocròs Delfí Lahoz.

## Referències

* ↑ Gómez Cabrera, Ignasi. «Ares Lahoz fa història al ser la primera dona que guanya un Estatal d'Autocròs». Mollerussa TV, 24-11-2020. [Consulta: 17 abril 2022].
* ↑ «La lleidatana Ares Lahoz fa història al ser la primera dona a guanyar un Estatal d'autocròs». Segre, 23-11-2020. [Consulta: 17 abril 2022].
* ↑ «Desmarcats - Ares Lahoz, pilot d'autocross». RTVE, 05-10-2021. [Consulta: 17 abril 2022].
* ↑ Bonals, Laia. «Una dona ha de ser bona tant sí com no i ha de demostrar més perquè la valorin». Ara, 17-03-2022. [Consulta: 17 abril 2022].
# Ares (desambiguació)

«Ares» té aquests significats:
* Aeronàutica: Ares I-X, primer vol de prova del projecte Ares I de naus de llançament de la NASA.
* Geografia:
** Ares (Corunya), localitat corunyesa.
** Ares del Maestrat, municipi de l'Alt Maestrat.
** Ares del Bosc, llogaret del municipi de Benasau.
** Aras de los Olmos, municipi dels Serrans, abans conegut com a Ares d'Alpont.
** La Guàrdia d'Ares, entitat municipal descentralitzada dins el terme de les Valls d'Aguilar, a l'Alt Urgell.
** Ares (Cabó), nucli de població de Cabó, a l'Alt Urgell.
** Les Ares, santuari situat prop del port de la Bonaigua, en l'anomenada Mancomunitat dels Quatre Pobles.
* Informàtica: Ares Galaxy, programa informàtic tipus P2P d'intercanvi d'arxius.
* Mitologia:
** Ares, déu de la mitologia grega, el Mart de la mitologia romana.
** Ares (divinitat escita), déu de la guerra entre els escites.
* Ferrocarril: Apartador d'Ares, antiga instal·lació ferroviària a Sant Vicenç de Castellet.
* Ares (personatge de DC), personatge de DC Comics, enemic de Wonder Woman
Viccionari
# Aristotelisme

L'aristotelisme és un moviment filosòfic on els autors tenen com a fonament filosòfic el pensament d'Aristòtil, especialment a l'època medieval. Els islàmics havien conservat les obres d'Aristòtil, mentre que els cristians les desconeixien. El període de pau entre musulmans i cristians als segles xi i xii a la península Ibèrica, permetrà el desenvolupament de l'Escola de Traductors de Toledo, des d'on, entre d'altres, es traduiran les obres d'Aristòtil des de l'àrab al llatí. Això farà que el pensament d'Aristòtil vagi convertint-se de mica en mica en el centre filosòfic, i gràcies a St. Albert el Gran, i St. Tomàs d'Aquino, la nova visió d'Aristòtil acabarà convertint-se en la doctrina oficial de l'Església Catòlica com ho és encara avui en dia.

## Averrois

Averrois (1126-1198) serà el comentarista més important de l'obra d'Aristòtil dins de l'Islam, i serà la porta d'entrada d'Aristòtil a l'Europa del segle xii. El seu pensament és lliure de connotacions platòniques i accepta plenament el pensament d'Aristòtil amb tres novetats importants: L'univers és etern (no creat). Aristòtil no afirma l'existència de cap Demiürg, i, per tant, el món no és creat per Déu (Primer motor). L'Ànima és mortal, només és immortal l'Intel·lecte Agent, el qual no és individual. Existeix una doble veritat, la veritat de fe i la de raó, les quals poden ser perfectament incompatibles. L'averroisme serà rebutjat, i els seus màxims representats perseguits, per això, les interpretacions que es faran posteriorment seran diferents de la seva visió, però, cal recordar que aquesta serà la porta d'entrada de l'aristotelisme a l'Europa Cristiana del segle xii.

## Sant Tomàs d'Aquino

Sant Tomàs d'Aquino (1225-1274) serà l'encarregat de convertir, juntament amb el seu mestre Sant Albert el Gran, la Filosofia d'Aristòtil al cristianisme, per això farà fora del seu pensament les tres característiques d'Averrois que feien Aristòtil incompatible amb el Cristianisme: Déu crea el món, l'Ànima és immortal, i les veritats de fe i raó han de coincidir. Però les dues qüestions més importants de la seva visió seran la separació entre essència i existència i les demostracions a posteriori de l'existència de Déu.

## Referències

* Bertrand Russell. Historia de la Filosofía Occidental. Espasa-Calpe
* José Vicente Mestre. Preguntas de Filosofía. Ediciones Bohodón. Madrid 2011
* Aristotelisme
* La Filosofia de l'aristotelisme